ডিএল নয় ফ্লেমিংয়ের প্রস্তাব 'উইকেট প্রেশার' | | Samakal Online Version
জাবির ৪২ শিক্ষার্থীর জামিন ব্লগার রাজীব হত্যা মামলায় হাইকোর্টের পূর্ণাঙ্গ রায় প্রকাশ ভাস্কর্য অপসারণের প্রতিবাদকারী ৪ জনের জামিন খালেদার বিরুদ্ধে কয়লাখনি দুর্নীতি মামলা চলবে সরিয়ে ফেলা ভাস্কর্য পুনঃস্থাপন অ্যানেক্স ভবনের সামনে প্রিন্ট সংস্করণ, প্রকাশ : ২০ মে ২০১৭, ০০:২১:০৮ অঅ-অ+	ডিএল নয় ফ্লেমিংয়ের প্রস্তাব 'উইকেট প্রেশার'স্পোর্টস ডেস্কআইপিএলে কলকাতা নাইট রাইডার্স আর সানরাইজার্স হায়দরাবাদের 'নাটকীয়' বৃষ্টিবিঘি্নত এলিমিনেটর ম্যাচ নিয়ে নানাজন নানা মন্তব্য করেছেন। আইপিএল চেয়ারম্যান রাজীব শুক্লা ভবিষ্যতে ওরকম ম্যাচে রিজার্ভ ডে রাখার সম্ভাবনার কথা বলেছেন। রাইজিং পুনে সুপারজায়ান্টের কোচ স্টিভেন ফ্লেমিংয়ের প্রস্তাবটি অবশ্য একেবারেই অভিনব। তিনি 'উইকেট প্রেশারের' কথা বলেছেন। টাইমস অব ইন্ডিয়াতে লেখা নিজের কলামে ফ্লেমিং লেখেন_ 'ডি/এল মেথড ১০০ ওভারের ম্যাচের জন্য প্রযোজ্য। ৪০ ওভারের ম্যাচে এটা দ্বিতীয় ইনিংসে ব্যাটিং করা দলের জন্য সহায়ক। কঠিন উইকেটের লো-স্কোরিং ম্যাচে যখন ওভার কেটে নেওয়া হয়, তখন পরে ব্যাটিং করা দল এগিয়ে থাকে। কারণ তাদের অলআউট হওয়ার সম্ভাবনা কম। ফলে তারা নির্ভার থাকতে পারে। বুধবার রাতে যা হয়েছিল, টার্গেট বেঁধে দেওয়া রান ছিল অল্প, ওভার কমে গিয়েছিল; কিন্তু হাতে দশটি উইকেট থাকায় কোনো রকম ঝুঁকি না নিয়ে খেলতে পেরেছিল (কলকাতা)। এমনকি প্রথম ওভারে (১.১ ওভারে ৩ উইকেট পড়ে কলকাতা নাউট রাইডার্সের) ৩ উইকেট পড়লেও তেমন ভুগতে হয়নি। কারণ তারা জানত, হাতে অনেক উইকেট আছে। খেলতে পারলেই হবে।' এরপর ফ্লেমিংয়ের মন্তব্য, 'সার্বিক পরিস্থিতি লড়াইয়ের জন্য আদর্শ ছিল না। অবশ্যই কিছু পরিবর্তন দরকার। 'উইকেট প্রেশারে'র একটা ধারণা দেওয়া যেতে পারে। যদি আপনি ছোট টার্গেট তারা করেন তাহলে অল্প উইকেটে খেলতে হবে। মানে ছয় ওভারে রান তাড়া করতে হলে হাতে থাকবে ৫ উইকেট।' বৃষ্টিবিঘি্নত ম্যাচে কলকাতার সামনে সেদিন টার্গেট রাখা হয় ৬ ওভারে ৪৮ রানের।